
BIROULPERMANENT 

AL

CAMEREI DEPUTATILOR

Vă înaintăm, alăturat, RAPORTUL COMUN asupra proiectului de Lege pentru modificarea art.116 alin.(1) lit.c din Legea nr.8/1996 privind drepturile de autor și drepturile conexe, trimis Comisiei juridice, de disciplină şi imunităţi şi Comisiei pentru cultură, arte, mijloace de informare în  masă,  pentru examinare în fond, cu adresa nr. PLx 57/2020 din  17 februarie 2020.

În raport cu obiectul şi conţinutul său,  proiectul de lege face parte din categoria legilor ordinare. 

	PREŞEDINTE,

Mihai Alexandru Badea


	PREŞEDINTE,

Iulian Bulai

PL-x 57/2020

RAPORT   COMUN

asupra Proiectului de Lege pentru modificarea art.116 alin.(1) lit.c din Legea nr.8/1996 privind drepturile de autor și drepturile conexe

În temeiul dispoziţiilor art. 94 din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru cultură, arte, mijloace de informare în masă  au fost sesizate spre dezbatere în fond, cu proiectul de Lege pentru modificarea art.116 alin.(1) lit.c din Legea nr.8/1996 privind drepturile de autor şi drepturile conexe, transmis cu adresa nr. PL-x 57 din 17 februarie 2020 şi înregistrat la Comisia juridică, de disciplină și imunități cu nr. 4c-13/101 din 18 februarie 2020 respectiv la Comisia pentru cultură, arte, mijloace de informare în masă cu nr. 4C- 12/82 din 17 februarie 2020.

În calitate de primă Cameră sesizată, Senatul a adoptat inițiativa legislativă, în ședința din 10 februarie 2020, în condițiile articolului 75 alineatul (2) teza a III-a din Constituția României, republicată.

Potrivit prevederilor art. 75 din Constituţia României, republicată, şi ale art. 91 din Regulamentul Camerei Deputaţilor, republicat, Camera Deputaţilor este Cameră decizională.

La întocmirea prezentului raport Comisia a avut în vedere avizul favorabil, cu observaţii şi propuneri, al Consiliului Legislativ transmis cu nr. 925/05.11.2019 și avizul favorabil, cu observaţii al Consiliului Economic și Social transmis cu nr. 5439/22.10.2019.

Guvernul prin punctul de vedere transmis cu adresa nr. 346/DSPG/09.03.2020, precizează că susține adoptarea inițiativei legislative, cu observații.

Comisiei pentru învăţământ, ştiinţă, tineret şi sport a avizat favorabil proiectul de lege, conform avizului nr.4c-11/62 din data de 25 februarie 2020.
Comisiei pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr.4c-6/80 din data de 4 martie 2020.
Comisiei pentru tehnologia informaţiei şi comunicaţiilor, a avizat favorabil proiectul de lege, conform avizului nr.4c-19/30 din data de 22 aprilie 2020.
Proiectul de lege are ca obiect de reglementare modificarea art.116, alin.(1), lit.c din Legea nr.8/1996, în sensul instituirii posibilităţii acordării remuneraţiei stabilite de lege şi pentru autorii operelor de artă scrisă şi artă vizuală a căror operă se reproduce digital.

În conformitate cu prevederile art.61 şi art.63 din Regulamentul Camerei Deputaţilor, republicat, cele două Comisii au dezbătut iniţiativa legislativă în şedinţe separate. 

Membrii Comisiei pentru cultură, arte, mijloace de informare în masă au examinat inițiativa legislativă prin mijloace electronice, în şedinţa din data de 28 aprilie 2020. La ședința Comisiei pentru cultură, arte, mijloace de informare în masă au fost prezenți 12 deputați din nr. total de 16 membri, conform listei de prezență.

Membrii Comisiei juridice, de disciplină și imunități au examinat proiectul de lege  în sistem mixt (fizic/online) în şedinţa din 7 octombrie 2021.

La dezbateri, membrii Comisiei juridice, de disciplină și imunități au fost prezenți conform listei de prezență. 
La dezbateri a participat, în calitate de invitat, domnul  Demeter Andras Istvan, secretar de stat în cadrul Ministerului Culturii.
În urma examinării inițiativei legislative și a opiniilor exprimate de către membrii celor două Comisii sesizate în fond, s-a hotărât cu unanimitate de voturi, întocmirea unui raport comun de adoptare a Proiectului de Lege pentru modificarea art.116 alin.(1) lit.c din Legea nr.8/1996 privind drepturile de autor şi drepturile conexe, PL-x nr. 57/2020, cu amendamentele admise cuprinse în Anexa ce face parte integrantă din prezentul raport.

În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,

Mihai Alexandru Badea


	PREŞEDINTE,

Iulian Bulai

	Consilier

Florica Manole
	


ANEXA

Amendamente admise

	Nr. 

Crt.
	Text adoptat de Senat
	Text propus de Comisie

(autorul amendamentului)
	Motivarea

amendamentelor  propuse

	       1.
	Titlul legii – LEGE pentru modificarea art.116 alin (1) lit. (c) din Legea nr. 8/1996 privind drepturile de autor și drepturile conexe


	Titlul legii – LEGE pentru modificarea art.116 alin (1) lit. (c) din Legea nr. 8/1996 privind dreptul de autor și drepturile conexe  

Autor: Comisia juridică, de disciplină și imunități și Comisia pentru cultură, arte, mijloace de informare în masă
	

	2.
	Articolul I – Legea nr. 8/1996 privind drepturile de autor și drepturile conexe, publicată în Monitorul Oficial al României, Partea I, nr. 489 din 14 iunie 2018, se modifică după cum urmează:
	Art. I – La articolul 116 alineatul (1) din Legea nr. 8/1996 privind dreptul de autor și drepturile conexe, republicată în Monitorul Oficial al României, Partea I, nr. 489 din 14 iunie 2018, cu modificările și completările ulterioare, lit. c) se modifică și va avea următorul cuprins:

Autor: Comisia juridică, de disciplină și imunități și Comisia pentru cultură, arte, mijloace de informare în masă
	

	3.
	Art. 116, alin. (1), lit. c) se modifica si va avea urmatorul cuprins:

c) în cazul copiilor înregistrate prin procedeu digital, pe orice tip de suport, remunerația se împarte în mod egal între beneficiarii corespunzând fiecăreia dintre cele trei categorii prevăzute la lit. a) și b) și art. 116, alin. (2), iar, în interiorul fiecărei categorii, conform celor stabilite la literele amintite și celor stabiliți de art. 116, alin (2).”


	Se elimină

„c) în cazul copiilor înregistrate prin procedeu digital, pe orice tip de suport, remunerația se împarte în mod egal între beneficiarii corespunzând fiecăreia dintre cele trei categorii prevăzute la lit. a) și b) și la alin. (2), iar în interiorul fiecărei categorii, conform celor stabilite la literele respective, precum și celor stabilite la alin. (2)”.

Autor: Comisia juridică, de disciplină și imunități și Comisia pentru cultură, arte, mijloace de informare în masă
	

	4.
	Art. II – Prezenta lege intră în vigoare la 30 de zile de la publicarea în Monitorul Oficial al României.
	Art. II – Prezenta lege intră în vigoare la 30 de zile de la data publicării în Monitorul Oficial al României, Partea I.
Autor: Comisia juridică, de disciplină și imunități și Comisia pentru cultură, arte, mijloace de informare în masă
	

	5.
	
	Art. III - Legea nr.8/1996 privind dreptul de autor și drepturile conexe, republicată în Monitorul Oficial al României, Partea I, nr.489 din 14 iunie 2018, cu modificările și completările ulterioare, inclusiv cu modificarea adusă prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: Comisia juridică, de disciplină și imunități și Comisia pentru cultură, arte, mijloace de informare în masă

